b'\n_START_ARTICLE_\nNorges smarteste\n_START_SECTION_\nKonsept\n_START_PARAGRAPH_\nProgrammet fors\xc3\xb8ker p\xc3\xa5 en underholdende m\xc3\xa5te \xc3\xa5 svare p\xc3\xa5 sp\xc3\xb8rsm\xc3\xa5let om hvem som er Norges smarteste. Gjennom utfordringer innenfor logikk, matematikk, musikk og spr\xc3\xa5k fors\xc3\xb8ker man \xc3\xa5 k\xc3\xa5re en vinner. I hvert program var det avbrekk med korte filmsnutter hvor Jan Martin Nordbotten, Norges yngste professor i matematikk, gav sine tips i konkurransen.\n_START_SECTION_\nOppgaver\n_START_PARAGRAPH_\nNRKs beskriver oppgavene som \xc2\xab... tester deres matematiske, logiske, musikalske og lingvistiske evner ved \xc3\xa5 sende dansecrew, artister og statister i kombinasjon med tall og bokstaver deres vei.\xc2\xbb_NEWLINE_Eksempler p\xc3\xa5 oppgaver:_NEWLINE_- Deltakerne f\xc3\xa5r se en kortfilm, deretter skal de svare p\xc3\xa5 sp\xc3\xb8rsm\xc3\xa5l om hva de s\xc3\xa5 i filmen_NEWLINE_- Deltakerne f\xc3\xa5r se dansere p\xc3\xa5 en scene med tall p\xc3\xa5 magen, deretter skal de svare p\xc3\xa5 matteoppgaver hvor de m\xc3\xa5 bruke tallene_NEWLINE_- En rekke personer g\xc3\xa5r opp p\xc3\xa5 scenen, deltakerne skal svare p\xc3\xa5 hvem av de som er kj\xc3\xa6rester eller i slekt\n_START_SECTION_\nUtvelgelse av deltakere\n_START_PARAGRAPH_\nTotalt 25 deltakere i alderen 16 til 90 \xc3\xa5r ble valgt ut til \xc3\xa5 delta i programmet etter tre dager med innledende tester.'